CELEX: 32010R0890
Language: hu
Date: 2010-10-08 00:00:00
Title: A Bizottság 890/2010/EU rendelete ( 2010. október 8. ) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a derkantel hatóanyag tekintetében történő módosításáról  EGT-vonatkozású szöveg

9.10.2010   
            
            
               HU
            
            
               Az Európai Unió Hivatalos Lapja
            
            
               L 266/1
            
         A BIZOTTSÁG 890/2010/EU RENDELETE
   (2010. október 8.)
   a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a derkantel hatóanyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökség állatgyógyászati készítmények bizottságának véleményére,
   mivel:
   
               (1)
            
            
               Az Európai Unióban az élelmiszer-előállítás céljára tenyésztett állatoknak szánt állatgyógyászati készítményekben vagy állattenyésztésben használt biocid termékekben történő felhasználásra szánt farmakológiai hatóanyagok maximális maradékanyag-határértékeit a 470/2009/EK rendelet alapján kell megállapítani.
            
         
               (2)
            
            
               A farmakológiai hatóanyagokat és az állati eredetű élelmiszerekben előforduló maximális maradékanyag-határértékeik osztályozását a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló, 2009. december 22-i 37/2010/EU bizottsági rendelet (2) tartalmazza.
            
         
               (3)
            
            
               Az Európai Gyógyszerügynökséghez kérelem érkezett a derkantel maximális maradékanyag-határértékeinek (a továbbiakban: MRL) megállapítására juhfélék esetében.
            
         
               (4)
            
            
               Az állatgyógyászati készítmények bizottsága ideiglenes MRL-ek megállapítását javasolta a derkantel juhfélék izom-, zsír-, máj- és veseszöveteiben történő előfordulására, az emberi fogyasztásra szánt tejet termelő állatok kivételével.
            
         
               (5)
            
            
               Ezért módosítani kell a 37/2010/EU rendelet mellékletének 1. táblázatát, amelybe fel kell venni a derkantel hatóanyagra vonatkozó MRL-eket juhfélék vonatkozásában.
            
         
               (6)
            
            
               Az érdekelt felek számára ésszerű időkeretet kell biztosítani az újonnan megállapított MRL-hez való alkalmazkodáshoz szükséges intézkedések meghozatalára.
            
         
               (7)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2012. április 9-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. október 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 152., 2009.6.16., 11. o.
   
      (2)  HL L 15., 2010.1.20., 1. o.
   
      MELLÉKLET
      A 37/2010/EU rendelet mellékletének 1. táblázata a következő anyaggal egészül ki betűrend szerinti sorrendben:
      
         
                     Farmakológiai hatóanyag
                  
                  
                     Jelző maradékanyag
                  
                  
                     Állatfajok
                  
                  
                     Maximális maradékanyag-határérték
                  
                  
                     Célszövetek
                  
                  
                     Egyéb rendelkezések (a 470/2009/EK rendelet 14. cikke (7) bekezdésének megfelelően)
                  
                  
                     Terápiás osztályozás
                  
               
                     „Derkantel
                  
                  
                     Derkantel
                  
                  
                     Juhfélék
                  
                  
                     2 μg/kg
                  
                  
                     Izom
                  
                  
                     Emberi fogyasztásra szánt tejet termelő állatoknál nem alkalmazható.
                  
                  
                     Paraziták elleni hatóanyagok/Endoparaziták elleni hatóanyagok”
                  
               
                     40 μg/kg
                  
                  
                     Zsír
                  
               
                     20 μg/kg
                  
                  
                     Máj
                  
               
                     5 μg/kg
                  
                  
                     Vese